CELEX: 32020D2142
Language: bg
Date: 2020-12-17 00:00:00
Title: Решение (ОВППС) 2020/2142 на Съвета от 17 декември 2020 година за изменение на Решение (ОВППС) 2018/1789 в подкрепа на борбата с незаконната търговия и разпространение на малки оръжия и леки въоръжения в държавите — членки на Лигата на арабските държави

18.12.2020   
               
               
                  BG
               
               
                  Официален вестник на Европейския съюз
               
               
                  L 430/25
               
            
         РЕШЕНИЕ (ОВППС) 2020/2142 НА СЪВЕТА
         от 17 декември 2020 година
         за изменение на Решение (ОВППС) 2018/1789 в подкрепа на борбата с незаконната търговия и разпространение на малки оръжия и леки въоръжения в държавите — членки на Лигата на арабските държави
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 28, параграф 1 и член 31, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 19 ноември 2018 г. Съветът прие Решение (ОВППС) 2018/1789 (1) в подкрепа на борбата с незаконната търговия и разпространение на малки оръжия и леки въоръжения в държавите — членки на Лигата на арабските държави.
                  
               
                     (2)
                  
                  
                     В член 5, параграф 2 от Решение (ОВППС) 2018/1789 се предвижда, че срокът на действие на посоченото решение изтича 24 месеца след датата на сключване на споразумението, посочено в член 3, параграф 3 от същото решение.
                  
               
                     (3)
                  
                  
                     На 30 октомври 2020 г. изпълнителната агенция по проекта Small Arms Survey (SAS), посочена в член 1 от Решение (ОВППС) 2020/1789, поиска разрешение от Съюза за удължаване на срока на изпълнение, определен в посоченото решение с шест месеца, като по този начин общата продължителност на изпълнение на проекта е 30 месеца. Поисканото удължаване се дължи на пандемията от COVID-19 и последващото отлагане на редица дейности, предвидени в проекта.
                  
               
                     (4)
                  
                  
                     Исканото изменение на Решение (ОВППС) 2018/1789 се отнася до член 5, параграф 2 от него.
                  
               
                     (5)
                  
                  
                     Удължаването с шест месеца на срока за изпълнение, посочен в Решение (ОВППС) 2018/1789, може да се извърши без последици от гледна точка на финансовите ресурси,
                  
               ПРИЕ НАСТОЯЩОТО РЕШЕНИЕ:
         
            Член 1
            Член 5, параграф 2 от Решение (ОВППС) 2020/1789 се заменя със следното:
            
                        2.
                     
                     
                        Срокът на действие на настоящото решение изтича 30 месеца след датата на сключване на споразумението, посочено в член 3, параграф 3.
                     
                  
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 17 декември 2020 година.
            
               
                  За Съвета
               
               
                  Председател
               
               S. SCHULZE
            
         
         
            (1)  Решение (ОВППС) 2018/1789 на Съвета от 19 ноември 2018 г. в подкрепа на борбата с незаконната търговия и разпространение на малки оръжия и леки въоръжения в държавите — членки на Лигата на арабските държави (ОВ L 293, 20.11.2018 г., стр. 24).